Euryomyrtus ramosissima

Ti Euryomyrtus ramosissima, rosy baeckea iti Ingles, ket ti bassit a mula iti pamilia ti mirtus (Myrtaceae). Ti sebbangan ket endemiko iti Australia. Daytoy ket dumalapdap ken agtubo aginggana iti 60 cm iti katayag. Dagiti bulongna ket nangisit a berde, atiddog ken akikid a samakup manipud iti 3 aginggana iti 13 mm iti kaatiddog ken 1 aginggana iti 3 mm iti kaakaba. Dagiti puraw, derosas wenno mauve a sabong nga agraman kadagiti nagtimbukel a petalo ket mapataud iti pagbaetan ti Hunio ken Pebrero iti patneng a sakupna.

 Taksonomia 
Adda dagiti dua a sebbangan nga agdama a mabigbig:

E. ramosissima subsp. prostrata (Hook.f.) Trudgen (Dagiti sinonimo: Baeckea prostrata Hook.f., Euryomyrtus parviflora Miq., Baeckea ramosissima subsp. prostrata (Hook.f.) G.W.Carr
E. ramosissima (A.Cunn.) Trudgen subsp. ramosissima (sin. Baeckea ramosissima).

 Pannakaiwarwaras 
Mabirukan ti sebbangan iti New South Wales, Victoria, Tasmania ken Abagatan nga Australia.

 Panangimuyong 
Nasayaat nga agtubo ti sebbangan iti nainitan wenno nalinongan bassit, nasayaat a mamagaan a lugar. Dagiti mula ket mabalin a mapropagado manipud kadagiti ungel wenno bukel.

 Dagiti nagibasaran 

ramosissima
Kategoria:Flora ti New South Wales
Kategoria:Flora ti Abagatan nga Australia
Kategoria:Flora ti Tasmania
Kategoria:Flora ti Victoria (Australia)